《右丞相张公达明营别墅于汝川记可游者九处绘而为图贻书属晋陵孙某赋之 澹台书堂》
宋代·孙觌

松根络断崖，石脚泫细泉。书堂何代育，故物尚依然。

右丞今摩诘，尚友千载前。神交梦仙舟，地胜真辋川。

散策尘外躅，脱屣区中缘。杯尊酌花鸟，一醉藉草眠。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。